ཡང་ས་དེར་དཔོན་པོ་ཞིག་ལ་བུ་གཅིག་ཡོད་པར་ནད་གཞི་དྲག་པོ་ཐེབས་པས་རིམ་གྲོ་མང་པོ་བསྒྲུབས་ན་ཡང་ཕན་པ་མ་བྱུང་བར་འཆི་ལ་ཁད་ཡོད་པས།དཔོན་པོའི་ལག་འོག་གི་མི་ཞིག་གིས།ཡུལ་འདི་ན་མིང་ལ་མོ་སྟོན་ཕག་མགོ་ཟེར་བ་མངོན་ཤེེས་ལ་ཐོགས་པ་མེད་པ་ཞིག་ཡོད་པས།དེ་གདན་འདྲེན་བྱས་ན་ཅི་འདྲ་ཞེས་བཤད་པར།དཔོན་པོས་དེ་ལྟར་གྱིས་ཟེར་ནས།མོ་སྟོན་ཕག་མགོ་དེ་ལ་གདན་དྲངས་ནས།ཁྱོད་ཀྱིས་ངའི་བུའི་ནད་ངེས་པར་གསོ་དགོས་ཟེར་ནས།བུའི་ཁང་པར་འདུག་ཏུ་བཅུགཁོ་སེམས་ནས་ཤིན་ཏུ་སྐྲག་མོད།གཡོ་བྱས་ཏེ་གཏོར་མ་མི་ཚད་ཙམ་ཞིག་བཅོས།དེའི་མདུན་ལ་ཕག་མགོ་བཞགཁོ་རང་གིས་ཀྲོང་ཀྲོང་པོ་བྱས་ནས་བསྲུངས་བསྡད།དཔོན་པོའི་བུ་དེ་གཉིད་ལོག་ནས་ཤི་བ་ལྟར་གྱུར་པས།ལེ་ལོ་ཅན་དེས།དཔོན་ཕྲུགདཔོན་ཕྲུག་ཅེས་ཐེངས་གསུམ་བོས་ཀྱང་ཁ་མ་གྲགས་པས།ཁོས་རྒྱལ་བོའི་བུ་ཤི་སོང་སྙམ་ནས་ཕག་མགོ་ཁུར་ཏེ་བྲོས་པས་གཉེར་ཁང་གི་སྒོར་སླེབས་པ་དང།གཉེར་པས་རྐུན་མ་འོངས་སོ།སོད་སོད་རྒྱོབ་རྒྱོབ་ཟེར་བ་ལ་ཁོ་སྐྲག་ནས་ཁང་ཁ་ནས་ནོར་གྲྭར་མཆོངས་པས།ནོར་གྲྭར་མཛོ་དམར་པོ་ཞིག་གིས་ཟིང་གཟེངས་བྱས་པ་ལ་ཕག་མགོས་འགའ་བརྒྱབ་ནས།ནོར་གྲྭའི་ཕུག་ལ་སྦས་ནས་བསྡད།ནམ་ཕྱེད་ཙམ་ན་འཇབ་ནས་བལྟས་པས།ཁང་པ་ཞིག་ན་མེ་འོད་ཡོད་པ་མཐོང།དེར་སོང་ནས་ཉན་ཚེ་མི་འགའ་ཞིག་གིས་གླེང་མོ་བྱེད་ཀྱིན་ཡོད་པར།གཅིག་ན་རེ།དཔོན་པོའི་བུ་སྔར་འདྲེ་ལ་སྐྲག་ནས་གཉིད་མི་ཁུག་པར་ན་བ་ཡིན་ལ།དོ་ནུབ་མོ་སྟོན་ཕེབས་པས་གཉིད་ཀུག་སོང་ཟེར་བ་ཐོས་འཕྲལ་ཁོ་ལ་སྙིང་སྟོབས་འཛོམས་ཏེ།སླར་འཇབ་ནས་དཔོན་པོའི་བུའི་ཁང་པར་སོང་ནས་ཀྲོང་ཀྲོང་པོ་བྱས་ནས་བསྡད།